**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 6 – 7 IUNIE 2019**

**HOTĂRÂREA NR. 10**

*Congresul Avocaților, întrunit la 6-7 iunie 2019 în București, constituit în conformitate cu dispozițiile art. 61 alin. (1) din Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare (în continuare Lege),*

 *Văzând dispozițiile art. 63 alin. (1) lit. a) și art. 65 lit. a) și b) din Lege,*

*În aplicarea Hotărârii Congresului Avocatilor nr. 3/6-7 iunie 2019 privind aprobarea proiectului de buget al Uniunii Naționale a Barourilor din România (în continuare, UNBR) pe anul 2019*

**HOTĂRĂȘTE:**

Art. 1. Se mandatează Consiliul UNBR să aprobe rectificări ale bugetului de venituri și cheltuieli al UNBR pentru 2019, prin transferul de sume între capitolele bugetului, așa cum acesta a fost aprobat, fără a afecta per ansamblu Bugetul pentru anul 2019.

Art. 2. Prezenta Hotărâre se afișează pe pagina web a Uniunii Naționale a Barourilor din România ([www.unbr.ro](http://www.unbr.ro/)) și se comunică prin e-mail membrilor Consiliului UNBR și barourilor, care vor asigura comunicarea hotărârii către membrii acestora.

**pentru Prezidiul Congresului,**

**P R E Ş E D I N T E U.N.B.R.**

**Av. dr. Traian-Corneliu BRICIU**